…. МахIмуд вуго аваразул халкъалда жанив вахъарав хIакъикъияв кочIохъан ва кигIан лъикIаб къимат кьуниги, гьелъие мустахIикъав махщалилавги. МахIмудил асарал загьирлъаралдаса нахъе цере рукIарал кочIохъабаз хъварал асаразе эркенлъи щвана. МахIмудил кечI лъан хадуб лъицаниги батIияб кечI ахIулеб букIинчIо. гIенеккарал гIадамазги «МахIмудил», «МахIмудил» абун цадахъ гьаракь гьабулеб букIана. Гьесул рухIарал, ургьисан рачIулел рагIабаз гIадамазул ракIазе батIияб асарги гьабулеб букIана. МахIмуд живгоги халкъалъе цIакъ вокьулев, хасго гIолилазе цIакъго хирияв чи вукIана. Чан гьайбатай бахIарай, берцинаб дарай катанги ретIун, халкъалъе МахIмудица сайгъатлъун гьаюрай? КигIан гвангъарал цIорол рюмкабахъеги тIун МахIмудица гIащикъзабазда «Ал-шараб» гьекъезабураб?